Document ID: /roh_data/filtered/fineweb-2-filterrobots_roh.jsonl.gz/21952

La citad da Cuira ha decidì da laschar restaurar la staziun antica e da puspè postar questa en il conturn dal museum d'art. Sco quai ch'il cusseglier da la citad Tom Leibungut ha ditg envers RTR, saja quai previs da postar la staziun d'aura sisum la via da la staziun a l'entrada dal museum d'art tar la veglia Villa Planta.
I saja impurtant da betg mo far tut nov, mabain er da guardar dal vegl, uschia Leibundgut vinavant. Che tant il vegl sco er il nov haja ina valur mussia er il bajetg nov sper il bajetg vegl dal museum d'art. Il medem vegl'ins er mussar cun puspè postar la staziun d'aura antica suenter la renovaziun da la via da la staziun e dal plaz da la posta.
RR Actualitad la bunura 06:00